VisualEditor/Portal/Why/hi





आँकड़े
ऊपर के ग्राफ़ में समय के साथ-साथ लंबे समय तक रहने वाले नए सम्पादकों और पहले से ही सक्रिय रूप से सम्पादित करने वाले लोगों की संख्या को दर्शाया गया है। विकिपीडिया सम्पादकों की संख्या से संबंधित एक संकट से गुज़र रहा है। हम बहुत ज़्यादा नवागंतुकों को पीछे मोड़ दे रहे हैं, और हम किसी भी सहयोगी परियोजना के जड़: इसके योगदानकर्ताओं को खो रहे हैं।

इसका मतलब है कि हमें जो काम करना चाहिए वो काम करने के लिए हमारे पास लोग ही नहीं हैं। बैकलॉग्स भरते जा रहे हैं, Special:NewPages पर काम के ढेर को संभालने, या जीवित व्यक्तियों की जीवनियों (BLPs) पर ध्यान रखने वाले काफ़ी कम लोग हैं।

निर्वाचित और अच्छे लेखों की संख्या में ठहराव-सी आ जाती है, क्योंकि हमारे पास ना सिर्फ लेख लिखने, बल्कि उन्हें निरीक्षित और संरक्षित करने के लिए भी पर्याप्त लोग नहीं हैं। हर किसी के पास अपने काम के किसी ऐसे क्षेत्र की कहानी है जहाँ काम करने के लिए लोग ही मौजूद नहीं हैं।



कारण कि क्यों
हमारे पास एक समस्या आ खड़ी है, और इसके कई कारण हैं। कुछ लोग पीछे मुड़ जाते हैं क्योंकि वे उत्पादक रूप से योगदान नहीं करना चाहते हैं, जो माना जा सकता है। बाकी पीछे मुड़ जाते हैं क्योंकि वे समुदाय को प्रतिकूल मानते हैं और मदद माँगना मुश्किल समझते हैं।

मगर आखिर में बहुत सारे लोग पीछे मुड़ जाते हैं क्योंकि सम्पादन कुछ ज़्यादा ही जटिल है। 2001 में जब विकिपीडिया की स्थापना हुई, काफ़ी बड़े साइट्स पर लोग कई तरह के मार्कअप्स की मदद से लिखते थे, और हम उन साइट्स में से एक थें। इंटरनेट पर काम करने वाले लगभग सभी लोगों को मार्कअप आता था, चाहे वह BBCode हो, विकिमार्कअप, या फिर HTML ही।

समस्या यह है कि अब 2013 है और अब हम मार्कअप का अब भी इस्तेमाल करने वाले एकमात्र प्रमुख साइट न हों तो इतने जटिल मार्कअप का इस्तेमाल करने वाले एकमात्र साइट ज़रूर हैं।



मार्कअप से दूर जाना
2013 में लोग किसी वेबसाइट पर कुछ लिखने के लिए मार्कअप नहीं सीखना चाहेंगे। जब वो यहाँ आते हैं और उन्हें मार्कअप मिलता है, वे चौक जाते हैं, और यह अनुभव उन्हें उत्साहित तो नहीं करता होगा। (VE के लॉन्च से पहले हमें एक सदस्य परीक्षण में इसका सबूत मिला।)

कई सदस्य बड़े बदलावों से शुरुआत नहीं करते हैं, वे छोटे बदलावों से शुरुआत करते हैं, मगर फिर भी सम्पादन पैनल को बस पढ़ने के लिए उन्हें मार्कअप सीखना पड़ता है। वे डर जाते हैं, और चले जाते हैं, जैसा हमारे सदस्य परीक्षणों ने बताया है।

सम्पादित करने के एक बेहतर तरीके की ज़रूरत को बार-बार नज़र में लाया गया है, यहाँ तक की 2004 में भी। इसीलिए हम यथादृश्य सम्पादिका को बना रहे हैं; क्योंकि लोगों ने इसे माँगा है, और सबसे ज़रूरी, लोगों को इसकी ज़रूरत है।

विकिमार्कअप पहले से ही नवागंतुकों को डरावना लगता आ रहा है, और जैसे-जैसे दूसरे वेबसाइट्स आगे बढ़ते हैं, यह डर बढ़ता ही जाएगा। हमें इसे इसलिए बना रहे हैं क्योंकि अगर हमने इसे नहीं बनाया, वह ग्राफ़ अगले पाँच सालों में और बेकार हो जाएगा।

हमें यह आशा नहीं कि सभी इसका इस्तेमाल करेंगे (स्रोत एडिटर तब भी उपलब्ध होगा), और हमें यह भी आशा नहीं कि सभी बात मानेंगे। मगर हम एक अच्छा काम करना चाहते हैं, और दर्शाना चाहते हैं कि इस सॉफ़्टवेयर का प्रभाव क्या हो सकता है।